Vidurio Frankonijos tarmės
Vidurio Frankonijos tarmės (vok. mittelfränkische Dialekte, mittelfränkische Mundarten, mittelfränkische Mundart, Mittelfränkisch) – vakarų centrinių vokiečių tarmių grupė, kurią sudaro šios tarmės: Ripuarų tarmės (kalbama Vokietijos Šiaurės Reino-Vestfalijos žemėje, rytų Belgijoje ir Nyderlandų Limburgo pietrytinėje dalyje) Mozelio frankų tarmės (kalbama Vokietijos Reino krašte-Pfalce ir Saro krašte, rytų Belgijoje ir Prancūzijos Lotaringijoje) Liuksemburgiečių kalba (kalbama Liuksemburge bei gretimose Belgijos ir Prancūzijos srityse) Hunsriko kalba (kalbama Brazilijoje). Liuksemburgiečių kalba dažnai priskiriama Mozelio frankų tarmėms, tačiau kartais yra laikoma atskira kalbų grupe. Vokiškai kalbančioje Belgijos bendruomenėje kalbama tiek ripuarų, tiek Mozelio frankų tarmėmis. Vidurio Frankonijos tarmių geografinis paplitimas tęsiasi nuo žemutinės Frankonijos tarmės srities šiaurės vakaruose iki Reino Frankonijos tarmių pietryčiuose. Kartu su limburgiečių kalba vidurio Frankonijos tarmės turi paprastą intonavimo būdą, vadinamą muzikiniu kirčiu. Vidurio Frankonijos tarmių nesupainioti su Bavarijos Vidurinės Frankonijos administraciniu regionu, kuriame kalbama rytų Frankonijos tarmėmis.